Борис Младенов-Young
Хипербола

chitanka.info

Седим пред телевизора любим,

очите с часове в екрана впили,

и без да се поглеждаме мълчим,

в програмата изцяло се вглъбили.

С еднакъв вкус родени сме били,

с широк обхват „културни“ интереси:

харесваме, например, новини,

а също филми, музики, пиеси…

Но… Прас! Екранът ни се повреди!

Спогледахме се… и от изненада,

„Ти, кой си старче?“, се разписка ти.

„А ти?… Пардон! — Жена ми беше млада!“

Лицата си с години не видели,

пред малкия екран сме остарели.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.